《右丞相张公达明营别墅于汝川记可游者九处绘而为图贻书属晋陵孙某赋之 翠积楼》
宋代·孙觌

曾棱倚高寒，突兀擅空阔。江横碧罗带，山断青玉玦。

湛湛清不碧，霏霏翠如泼。松蹊奋苍鬣，苔石换绿发。

阴森揉肌粟，茜绚乱眼缬。凭栏送落景，一鸟烟中没。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。